Vaccinul anti-Covid nu este singura speranță a autorităților din Madrid: "Dacă ne unim putem să înfruntăm acest virus".
Cabinetele stomatologice din regiunea Madrid vor face teste antigen gratuite pentru identificarea asimptomaticilor. În timp ce bătrânii din azile sunt imunizaţi în mod exclusiv, autorităţile spaniole fac testări în puncte strategice, şi în parcuri industriale. Obiectivul administraţiei madrilene este să menţină economia deschisă.
MercaMadrid este uriaşul depozit en-gros de unde pleacă în fiecare dimineaţă toate fructele şi legumele din regiunea capitalei Spaniei.Peste 800 de firme operează în acest complex, unde autorităţile au instalat un cabinet medical permanent de testare rapidă pe antigen.José Luis Martínez-Almeida, primarul Madridului: "Avem capacitatea de a face aici cel puţin 500 de teste pe zi şi aceste probe ne pot da informaţii despre cine este pozitiv şi putem să rupem astfel lanţul de transmitere a virusului."Se fac 3000 de testări pe săptămână pentru angajaţi şi clienţi, iar autorităţile vor să atragă şi companiile mari în această campanie.Între timp, însă, cel puţin 500 de cabinete stomatologice din regiunea Madrid vor face teste de antigen. Dentiştii vor primi un curs online şi vor putea să-şi testeze gratuit clientela.Isabel Díaz Ayuso, preşedintele regiunii Madrid: "Mulţumită colaborării dintre public şi privat, cu firmele, cu şcolile, cu angajaţii, cu oamenii care muncesc şi se scoală în fiecare dimineaţă, dacă ne unim putem să înfruntăm acest virus ca să nu avem economia închisă aşa cum vedem în alte regiuni şi în multe ţări." Doar testarea poate ţine infectările sub control, în opinia oficialilor madrileni, care au depistat deja 9 cazuri de Covid-19 din tulpina britanică, iar rata îmbolnăvirilor este în creştere. Madridul ar vrea să testeze şi în farmacii, dar guvernul central nu permite încă acest lucru. Se pot testa doar persoanele fără simptome de Covid. 19500 de cabinete stomatologice vor oferi teste de antigen gratuite.